**Allegadu n. 4**

**COMUNE DE PÀDRIA**

**CONTRIBUTOS PRO SU DIRITU A S’ISTÙDIU**

**BURSA DE ISTÙDIU REGIONALE- A.Is. 2019/2020 (L.R. 5/2015) BONU LIBROS - A.Is. 2020/2021 (ART. 27 L.448/1998)**

A V I S U

Si informat sa tzitadinàntzia chi sunt istados ativados sos interventos sighentes pro su diritu a s’istùdiu indiritzados a sos istudentes, cun unu nùcleu familiare chi presentat unu indicadore de sa situatzione econòmica echivalente (de sighidu I.S.E.E.) in cursu de balididade, in cunforma a su D.P.C.M. n° 159/2013, inferiore o aguale a € **14.650,00**.

**1. BURSA DE ISTÙDIU REGIONALE (a. is. 2019/2020)**

Indiritzada a sos istudentes de sas iscolas pùblicas primàrias e segundàrias de primu e segundu gradu (esclùdidu benefitziàrios de sa Bursa de istùdiu natzionale 2019/2020).

**2. BONU LIBROS (a. is. 2020/2021)**

Indiritzadu a sos istudentes de sas iscolas segundàrias de primu e segundu gradu.

**MODALIDADE PRESENTATZIONE DIMANDA**

Podent presentare sa dimanda a su Comune pròpiu de residèntzia (Ufìtziu: protocollu) **INTRO DE SA DIE 5 DE NADALE DE SU 2020**: su babbu o sa mama, su rapresentante legale de s’istudente o s’istudente matessi si de edade magiore, cumpilende su mòdulu apòsitu e alleghende sa documentatzione sighente:

1. fotocòpia de s’atestatzione de s’ISEE in cursu de balididade rilasciada in cunforma a sa normativa prevìdida dae su DPCM n.159/2013;
2. fotocòpia de su documentu de reconnoschimentu de su richiedente in cursu de balididade;
3. ebbia pro su **Bonu libros**: documentatzione chi comproet s’ispesa (iscontrinos, retzidas, faturas).

# MODULÌSTICA E INFORMATZIONES

Sa modulìstica de impreare est a dispositzione in su situ de sa Regione Sardigna: [www.regione.sardegna.it,](http://www.regione.sardegna.it/) in su situ de su Comune: [www.comune.padria.ss.it](http://www.comune.padria.ss.it/) e in s’Ufìtziu protocollu.

*Pro informatziones*:

Ufìtziu Servìtzios Sotziales o Servìtziu Finantziàriu

Dies e oràriu de abertura: lunis, mèrcuris e chenàbura dae sas oras 08.30 a sas oras 13.30, telèfonu: 079807018

Email: finanziario@comune.padria.ss.it Pàdria, 26 de santandria de su 2020

Su Responsàbile de sos Servìtzios Sotziales

 Dot.ssa Mariangela Arca

Tradutzione de s’operadora de s’isportellu linguìsticu de Pàdria

Maria Leonarda Correddu